SFOR u Prijedoru uhapsio Darka Mrđu 13/6/02 - 2002-06-13
Riječ je o bivšem pripadniku posebnih jedinica srpske policije u Prijedoru, optuženom za učešće u masakru preko 200 ljudi, avgusta 1991
Pripadnici Sfora uhapsili su danas oko 13 časova i 30 minuta u Prijedoru, Darka Mrđu, rođenog 1967.godine, koji se nalazio na zaštićenoj optužnici haškog tribunala. Kako nam je javio naš dopisnik Dragan Stegić, to je potvrdio i glasnogovornik ministarstva unutrašnjih poslova, Zoran Glušac, naglašavajući da su hapšenje izvršili pripadnici SFOR-a, bez upotrebe vatrenog oružja, te da u ovoj akciji nije bilo povrijeđenih. On je istakao da policija Republike Srpske prikuplja sve podatke o ovom slučaju, koji će biti saopšteni naknadno. Nezvanično se saznaje da su pripadnici SFOR-a iscenirali saobraćajnu nesreću u Ulici Prote Mateje Nenadovića u Prijedoru nakon koje su privedeni Darko Mrđa i još jedno lice, a potom su vozilima SFOR-a odvedeni ka bazi SFOR-a u Ramićima kod Banjaluuke. Hapšenje Darka Mrdje potvrdjeno je danas i u sjedištu NATO-a u Briselu. Napominje se kako je riječ o bivšem pripadniku posebnih jedinica srpske policije u Prijedoru, optuženom za učešće u masakru preko 200 ljudi, avgusta 1991. Prema tvrdnjama, on je predvodio grupu koja je učestvovala u "gnusnom činu" pripreme masakra i hladnokrvne egzekucije ljudi koji su umirali od oružja pripadnika policijskog Interventnog voda", ili su smrt našli bačeni niz liticu na mjestu pod imenom Koričanske stijene, kraj puta što spaja Turopolje i Tukove. Optužnica pobraja 228 imena, uključujući i 12 ljudi koji su preživjeli pucnjavu i pad niz stijenje. Zbog toga, haška optužnica ga tereti za kršenje zakona i običaja ratovanja i zločine protiv čovječnosti. Posebnim saopštenjem se oglasio i generalni sekretar Alijanse, George Robertson, ističući hrabrost, odvažnost i profesionalizam jedinica SFOR koje su učestvovale u akciji u kojoj, ističe generalni sekretar, nije bilo žrtava niti povrijedjenih. On kazze: Danassnje hapssenje bi trebalo biti upozorenje- nema mijesta gdje se mogu skriti oni što su od strane Tribunala optuženi za tako jezive zločine". Robertson podsjeća kako su se prošle godine 22 osobe suočile sa pravdom u Hagu. "Neki su se predali, dok su drugi privedeni prisilno", kaže generalni sekretar Atlantskog vojnog saveza, pozivajući preostale bjegunce, posebno Radovana Karadžića i Ratka Mladića da se predaju haškom sudu: Imate dvije mogućnosti- predati se dostojanstveno ili će pravda doći po vas. Mreža se zatvara".